

**Likovna Umetnost**

Likovno področje: RISANJE

Likovna tehnika: **Risanje s flomastrom in naknadno pobarvanje risbe z barvicami**

Likovna naloga: **Znamenitost Ljubljane**

**UVOD:**

V včerajšnji predstavitvi - sprehodu po Ljubljani, si lahko videl-a, da je bilo vključenih kar nekaj slik znamenitosti Ljubljane, ki so nastale izpod rok učencev (Tromostovje, Prešernov spomenik, mestna hiša …)

Tudi ti boš danes na podoben način narisal eno izmed znamenitosti Ljubljane, ki si jo spoznal na včerajšnjem sprehodu.

**NAVODILA ZA DELO:**

**⧫**Vzemi zvezek za DRU ali bel list A4 format (ki ga boš potem prilepil v zvezek).

⧫ Risal-a boš po celotni strani. List oz. zvezek lahko obrneš navpično ali vodoravno.

⧫ Znamenitost, ki jo boš risal-a, si lahko najprej skiciraš s svinčnikom.

⧫ NE uporabljaj ravnila!

⧫ Potem s črnim (ali **temno** modrim, rjavim, vijoličnim) flomastrom greš čez to, kar si narisal-a (lahko pa rišeš že takoj s flomastrom, brez da si pomagaš najprej s svinčnikom).

⧫ Vzameš barvice in pobarvaš še notranjost, lahko senčiš (ošiljena barvica), kaj dorišeš… prepusti domišljiji lastno pot.

----------------------------------------------------------------------------------------------

⧫ Na koncu zapiši še, katero znamenitost si narisal in vse skupaj **fotografiraj ter pošlji** (lahko skupaj z včerajšnjim prepisanim miselnim vzorcem o Ljubljani) razredničarki na mail.

*Tukaj je še nekaj znamenitosti Ljubljane (v včerajšnjem sprehodu teh ni bilo), ki so jih ustvarjali učenci in jih najdeš v otroškem vodniku Ljubo in Ana v Ljubljani. V pomoč, da vidiš, kakšen naj bi bil tudi tvoj izdelek.*

 

